

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.5** | 2025. gada 24. aprīlī |

**35.**

**Par finanšu līdzekļu piešķiršanu** **no Ogres novada pašvaldībai piederošo SIA “ĶILUPE”**

**(reģistrācijas numurs: 40003399703) kapitāla daļu pārdošanas ieņēmumiem**

Ogres novada pašvaldības dome (turpmāk – Dome) 2025. gada 27. marta sēdē pieņēma lēmumu “Par Ogres novada pašvaldības līdzdalības izbeigšanu sabiedrībā ar ierobežotu atbildību “ĶILUPE” un Ogres novada pašvaldības iekšējo noteikumu Nr. 4/2025 “Ogres novada pašvaldībai piederošo SIA “ĶILUPE” (reģistrācijas numurs: 40003399703) kapitāla daļu pārdošanas noteikumi” (sēdes protokola izraksts Nr. 3, 17.), turpmāk – Lēmums, ar kuru Ogres novada pašvaldības dome nolēma izbeigt Ogres novada pašvaldības tiešo līdzdalību SIA “ĶILUPE” un nodot atsavināšanai Ogres novada pašvaldībai piederošās 25 kapitāla daļas, kas kopā sastāda 31,25 % no pamatkapitāla (turpmāk – Kapitāla daļu pakete).

Ievērojot Ogres novada pašvaldības 2025. gada 27. marta iekšējos noteikumos Nr. 4/2025 Ogres novada pašvaldībai piederošo SIA “ĶILUPE” (reģistrācijas numurs: 40003399703) kapitāla daļu pārdošanas noteikumi (turpmāk – Pārdošanas noteikumi) noteikto kārtību, sabiedrība ar ierobežotu atbildību “Clean R", reģistrācijas numurs: 40003682818, (turpmāk – Pircējs) savā 2025. gada 7. aprīļa iesniegumā “Par pirmpirkuma tiesību izmantošanu” (Ogres novada pašvaldībā reģistrēts 2025. gada 11. aprīlī ar Nr. 2-4.1/2155) apliecināja savu piekrišanu iegādāties Kapitāla daļu paketi pilnā apmērā.

Saskaņā ar Pārdošanas noteikumu 14., 15. un 19. punktu Kapitāla daļu paketes pārdošanas cena ir **701 562,50** EUR (setiņi simti viens tūkstotis pieci simti sešdesmit divi *euro* un piecdesmit centi), turpmāk – Pirkuma maksa. Vienas kapitāla daļas cena atbilst vērtībai 28 062,50 EUR (divdesmit astoņi tūkstoši sešdesmit divi *euro* un piecdesmit centi).

Saskaņā ar Publiskas personas kapitāla daļu un kapitālsabiedrību pārvaldības likuma 142. panta trešo daļu, maksāšanas līdzeklis par Kapitāla daļām ir *euro.*

Maksājums par kapitāla daļu pirkumu veicams pilnā apmērā *euro*, ieskaitot to Ogres novada pašvaldības budžetā, maksājumu veicot uz Ogres novada pašvaldības kontu Valsts kasē, konts Nr. LV25TREL9800890740210 (EUR).

Kapitāla daļu paketes pirkuma līguma parakstīšanas brīdī Pircējs ir samaksājis Pirkuma maksu pilnā apmērā un Pārdevējs uz e-pastu ir saņēmis maksājuma apliecinošo dokumentu (saskaņā ar Pārdošanas noteikumiem).

Ogres novada pašvaldība apliecina, ka 2025. gada 22. aprīlī ir saņēmusi Pirkuma maksu no Pircēja pilnā apmērā un Pircēja maksājuma apliecinošo dokumentu. 2025. gada 23. aprīlī starp Ogres novada pašvaldību un Pircēju ir parakstīts Kapitāla daļu paketes pirkuma līgums un tas ir stājies spēkā.

Lai nodrošinātu Ogres novada pašvaldības Ogres novada attīstības programmā 2022. – 2027. un Rīcības plānā 2022. – 2027. noteikto uzdevumu pilnvērtīgu izpildi, sabiedrībai nepieciešamo pakalpojumu pieejamību un novada sekmīgu attīstību, pamatojoties uz likuma “Par pašvaldību budžetiem” 16. panta otro daļu, Pašvaldību likuma 4. panta pirmās daļas 2., 4. un 5. punktu, ceturto daļu un 10. panta pirmās daļas 21. punktu,

**balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Valentīns Špēlis), "Pret" – 4 (Daiga Brante, Rūdolfs Kudļa, Santa Ločmele, Toms Āboltiņš), "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Piešķirt** finansējumu no Ogres novada pašvaldībai piederošo SIA “ĶILUPE” (reģistrācijas numurs: 40003399703) kapitāla daļu pārdošanas ieņēmumiem:

|  |  |  |
| --- | --- | --- |
| **Finansējuma mērķis** | **Summa (*euro*)** | **Pamatojums** |
| Skolas ielas (posmā no Pirts ielas līdz Jaunogres prospektam), Ogrē pārbūve uzņēmējdarbības veicināšanai, Nr. 5.1.1.1/2/24/A/004  | 52 012 | Saskaņā ar projekta sadārdzinājumu |
| Ogres Basketbola skolas sanitāro telpu atjaunošana (1./2. garderobe) | 6 830 | Saskaņā ar Ogres Basketbola skolas iesniegumu par plānotajiem remontdarbiem |
| Pašvaldības teritorijā esošā kultūras mantojuma saglabāšanai, atbalsta sniegšanai kultūras norisēm un daudzveidīgu kultūras piedāvājumu sekmēšanai un attīstībai Ogres novadā | 50 000 | Saskaņā ar Ogres novada Kultūras un tūrisma pārvaldes kultūras pasākumu plānu |
| Projekta “LED ekrānu piegāde un uzstādīšana” īstenošanai Ogres novadā (Ikšķile, Ogre, Lielvārde) | 170 610 | Saskaņā ar publiskā iepirkuma rezultātu |
| **Kopā :** | **279 452** |  |

1. **Uzdot** Ogres novada pašvaldības Centrālās administrācijas Budžeta nodaļai ņemt vērā šā lēmuma 1. punktā minēto, veicot grozījumus pašvaldības budžetā 2025. gadam.
2. **Kontroli** par lēmuma izpildi uzdotOgres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)